Dunyo sadolari festivali

Dunyo sadolari festivali – Andijon viloyatining Xonobod shahrida 2023-yilning iyun oyidan boshlab har yilda bir marta oʻtkazilib kelinayotgan xalqaro milliy estrada sanʼati festivali.

 Tarixi 
Bu festival prezidentning 2019-yil 17-may kuni Andijon viloyatiga tashrifi mobaynida turizmni rivojlantirishga doir loyihalar taqdimoti doirasida Xonobod shahrida milliy estrada ijrochiligi boʻyicha xalqaro festival oʻtkazish taklifi asosida tashkil etilgan.

2023-yil
2023-yil iyun oyida Xonobod shahrida boʻlib oʻtgan Dunyo sadolari festivalida dunyoning 86 mamlakatidan milliy estrada xonandalari ishtirok etgan.

2024-yil
2024-yil 29-31-iyul kunlari Andijon viloyatining Xonobod shahrida „Dunyo sadolari II“ xalqaro milliy estrada sanʼati festivali boʻlib oʻtgan. Festivalda Oʻzbekiston va dunyo estradasi yulduzlari, xususan, Ozodbek Nazarbekov, Yulduz Usmonova, Rayhon G‘aniyeva, Hamdam Sobirov, qozog‘istonlik Jah Khalib, Jony, dunyoga mashhur ruminiyalik xonanda Inna ham ishtirok etgan. Festivalga respublika va mahaliy budjet hisobidan jami 6 milliard soʻm mablagʻ sarflangan.

2025-yil
2025-yil 15-18-avgust kunlari Andijon viloyati Xonobod shahrida „Dunyo sadolari III“ xalqaro milliy estrada festivali boʻlib oʻtadi. Festivalda oʻzbek estrasida vakillaridan Munisa Rizayeva, Sevinch Moʻminova, Imron, Setora guruhi, Shohruhxon, Jaloliddin Ahmadaliyev chiqish qiladi. Shuningdek, Arash, Mustafo Sandal, In-Grid, Alisha Chinai, Arabesque kabi jahon yulduzlari ham festivalda qatnashishi kutilmoqda. Festivalga kirish — bepul.

 Manbalar 

Turkum:Andijonda oʻtkaziladigan festivallar